জানা গেছে, এসব মামলায় দরিদ্র এমন অনেক বর্গাচাষি রয়েছেন, যাদের নিজের জমি নেই। দুর্যোগের কারণে বা উৎপাদিত পণ্যের ন্যায্যমূল্য না পেয়ে ব্যাংক থেকে নেওয়া কৃষিঋণের অর্থ পরিশোধ করতে পারেননি বর্গাচাষি। এদের অনেকে আবার পাঁচ হাজার টাকার মূল ঋণ নিয়েছেন, যা ১০ থেকে ১৫ বছরে সুদে-আসলে বেড়ে দ্বি-গুণ বা তার বেশি হয়ে গেছে। ফলে অর্থ পরিশোধ করা আরও কঠিন হয়ে পড়েছে ভূমিহীন বর্গাচাষির জন্য। উপরন্তু মামলা থাকায় নতুন করে তারা কোনো ব্যাংক ঋণ নিতে পারছেন না। ফলে তারা অর্থ পরিশোধের সুযোগও পাচ্ছেন না।